CELEX: 31992R0627
Language: el
Date: 1992-03-12 00:00:00
Title: Κανονισμός ( ΕΟΚ ) αριθ. 627/92 της Επιτροπής της 12ης Μαρτίου 1992 για την τροποποίηση του κανονισμού ( ΕΟΚ ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

Avis juridique important

|

31992R0627

Κανονισμός ( ΕΟΚ ) αριθ. 627/92 της Επιτροπής της 12ης Μαρτίου 1992 για την τροποποίηση του κανονισμού ( ΕΟΚ ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο  

Επίσημη Εφημερίδα αριθ. L 068 της 13/03/1992 σ. 0009 - 0009

ΚΑΝΟΝΙΣΜΟΣ (ΕΟΚ) αριθ. 627/92 ΤΗΣ ΕΠΙΤΡΟΠΗΣ  της 12ης Μαρτίου 1992  για την τροποποίηση του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιοΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/66 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 374/92 της Επιτροπής (2),  και ιδίως το άρθρο 19,  Εκτιμώντας:  ότι η συμπληρωματική σημείωση 1 του κεφαλαίου 4 της συνδυασμένης ονοματολογίας που εμφαίνεται στο παράρτημα Ι του κανονισμού (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο  (3), όπως τροποποιήθηκε τελευταία από τον κανονισμό (ΕΟΚ) αριθ. 396/92 της Επιτροπής (4), ορίζει τη μέθοδο υπολογισμού που θα εφαρμοσθεί για τον καθορισμό της περιεκτικότητας σε λιπαρές ουσίες ορισμένων γαλακτοκομικών προϊόντων στα οποία έχει προστεθεί  ζάχαρη- ότι η εφαρμογή της μεθόδου αυτής μπορεί να οδηγήσει στην ταξινόμηση ορισμένων προϊόντων στις διακρίσεις των οποίων η διατύπωση μπορεί ενδεχομένως να μην αντιστοιχεί στην πραγματική σύνθεση των εν λόγω προϊόντων- ότι πρέπει συνεπώς να καταργηθεί  η εν λόγω σημείωση- ότι συνεπώς πρέπει να τροποποιηθεί το παράρτημα Ι του κανονισμού (ΕΟΚ) αριθ. 2658/87-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο κεφάλαιο 4, στη συνδυασμένη ονοματολογία που εμφαίνεται στο παράρτημα Ι του κανονισμού (ΕΟΚ) αριθ. 2658/87, η συμπληρωματική σημείωση 1 διαγράφεται και η συμπληρωματική σημείωση 2 γίνεται συμπληρωματική σημείωση 1.  Άρθρο 2  Ο παρών κανονισμός αρχίζει να ισχύει στις 16 Μαρτίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Μαρτίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 41 της 18. 2. 1992, σ. 9. (3) ΕΕ αριθ. L 256 της 7. 9. 1987, σ. 1. (4) ΕΕ αριθ. L 44 της 20. 2. 1992, σ. 9.